Морис Равел

Жозе́ф Мори́с Раве́л (; ) — оҳангсоз ва пиёнунавози фаронсавӣ, раҳбари мусиқӣ. Ӯ ба унвони яке аз намояндагони барҷастаи импрессионизми мусиқоӣ дар таърих сабт шуд.

 Зиндагинома 
Равел маълумоти мусиқиро дар Консерваторияи Порис гирифтааст. Чун пианинавоз ва дирижёр сафари ҳунарӣ карда, асарҳои худро иҷро мекард. Дар операву балетҳояш, асарҳои симфониву камеравӣ, дар сурудҳо ва пиесаҳои фортепиании ӯ истеъдоди хушоҳангии ба худ хоси Равел падидор мебошад. Навоварӣ дар эҷодиёташ бо риояи анъанаҳои мусиқии классикӣ ба назар мерасад. Ба қуллаи баландтарини эҷодиёти Равел асарҳои зиёди фортепиании ӯ тааллуқ доранд («Инъикос», «Гаспари шабона», «Валсҳои бофасоҳат ва сентименталӣ», «Оромгоҳи Куперен», «Сонатина», «Павана»), квартети торӣ, 2 консерти фортепианӣ, асарҳои оркестрӣ «Валс», «Балеро», «Рапсодияи испанӣ», операи лирикӣ — ҳаҷвии «Вақти испанӣ», опера — балети «Бача ва афсунгар», балети «Дафнис ва Хлоя» ва ғ. Равел ба мусиқии русӣ, алалхусус ба эҷодиёти Мусоргский, таваҷҷуҳи зиёд дошт, сюитаи фортепиании «Расмҳо аз намоишгоҳ»-и ӯро хеле устодона таҳияи оркестрӣ (оркестровка) намудааст. Равел санъати мусиқии Фаронса ва ҷаҳониро бо офаридаҳои нодираш бою рангин сохт.Обидпур Ҷ. Луғатномаи тафсирии мусиқӣ / зери назари Б.Қобилова. — Душанбе: Аржанг, 2019. — С.306-307. — 480 с. ISBN 978-999-47-43-90-2

 Эзоҳ 

Гурӯҳ:Мусиқидонон аз рӯи алифбо
Гурӯҳ:Оҳангсозони Фаронса
Гурӯҳ:Оҳангсозони асри XX